stanford-oval/wikipedia huggingface dataset:
Luettelo digimoneista D–G
G > Ghostmon

Ghostmon on Rookie-tason haamudigimon. Ghostmon muistuttaa sinistä nukkemaista liekehtivä haamua, jolla on sininen velhomainen hattu, jossa on musta nahkaremmi ja sininen karvainen kauluri kaulassaan. Ghostmonin hyökkäyksiä ovat Little Plasma ja Jack Raid. Ghostmon on esiintynyt Digimon Reference Book -kirjassa ja V-Jump -mangassa.
G > Ghoulmon

Ghoulmon (jap. Deathmon) on Mega-tason demonilordidigimon, jonka englanninkielinen nimi tulee Ghoulista ja japaninkielinen nimi Samaelista. Ghoulmon voi syntyä kun Megadramon ja Treemon DNA-Digivoituvat keskenään. Ghoulmon muistuttaa yksisilmäistä harmaata olentoa, jolla on oranssinpunaiset siivet ja musta pääsuojus ja silmät käsissään. Ghoulmon oli kerran enkelidigimon, mutta joutui Dark Areaan ja muuttui pahaksi. Ghoulmon avustaa Barbamonia saamaan Mega-tason digimoneja lankeamaan pahaksi. Ghoulmonin oli taruissa sanottu muuttuvan mustaan muotoonsa, kun viimeisen taistelun Digimaailman kohtalosta oli tarkoitus alkaa. Ghoulmonin hyökkäyksiä ovat Death Arrow, Explosion Eye, Grey Claw ja Death Wave ja mustassa muodossaan edellämainittujen hyökkäysten lisäksi Black Claw.
Ghoulmon esiintyi vuoden 2020 Digimon Adventure -sarjassa pimeyden digimonien kuninkaana, joka oli jo kauan sitten Negamonin käskemänä hyökännyt Digimaailmaan tuhotakseen sekä valoa että pimeyden. Ghoulmon nähtiin ensi kertaa Valdurmonin näyttämässä näyssä, joissa se nähtiin johtamassa pimeyden digimonien armeijaa taistelemaan seitsemää pyhää digimonia, kuutta soturidigimonia sekä muita valon armeijan digimoneja vastaan. Ghoulmon oli kukistunut sodassa ja jakautunut useiksi Soundbirdmoneiksi, jotka palvelivat Devimonia ja Negamonia. Suurin osa Soundbirdmoneista yhdistyi takaisin Ghoulmoniksi (joka muuttui saman tien myös mustaan muotoonsa) hyökätessään Tiedon puulle tuhotakseen kahdeksan kivilaattaa, joissa oli Tunnuksia esittävät symbolit. Sillä välin muut Soundbirdmonit lähettivät ääniaaltoja eri puolille Digimaailmaa merkkinä Suuren katastrofin lähestymisestä. Seraphimon ja Ophanimon tuhosivat Ghoulmonin, mutta Ghoulmon varoitti, että hänen kuolemansa myötä tapahtuva Suurta katastrofia valistavan äänen vaikeneminen olisi se, mikä juuri lopulta aloittaisi Suuren katastrofin. Tämä osoittautui todeksi, kun Negamon vapautui mustan kuulansa sisältä ja alkoi muuttaa tietoverkkoa ja Digimaailmaa valkoiseksi tyhjyydeksi.
Ghoulmon on esiintynyt myös Digimon Adventure V-Tamer 01 -mangassa ja Digimon World Data Squad, Digimon World 2003, Digimon World DS ja Digimon World Dawn and Dusk -peleissä.
G > Gigadramon

Gigadramon on Ultimate-tason Androididigimon, joka muistuttaa lentävää konemaista lohikäärmettä, jolla on metalliset siivet. Gigadramonin hyökkäyksiä ovat Genocide Gear, Guilty Claw, Guilty Wind ja Gigabyte Wing. Digimon Adventuressa Gigadramon nähtiin Mugendramonin hallitsemassa kaupungissa. Gigadramonin kohtalo jäi tuntemattomaksi Mugendramonin ja kaupungin tuhouduttua. Digimon Frontierissa Ophanimon kertoi Gigadramonin olleen mukana Cherubimonin joukoissa, jotka hyökkäsivät Seraphimonin linnaan. Digimon Fusionissa Gigadramoneja nähtiin Dorbickmonin armeijassa Dragon Landilla. Digimon Adventure V-Tamer 01- mangassa Gigadramon hyökkäsi HolyAngemonin linnaan, mutta Knightmon tuhosi Gigadramonin.
G > GigaSeadramon

GigaSeadramon on Mega-tason androididigimon. GigaSeadramon omaa X-Antibodyn ja muistuttaa MetalSeadramonia, mutta on enemmän konemainen. GigaSeadramonin hyökkäyksiä ovat Giga Sea Destroyer ja Sky Wave. Digimon D-Cyber -mangassa GigaSeadramon raivostui Greymon X:än tuhottua tämän veljen MegaSeadramon X:än. GigaSeadramon hyökkäsi lasten kimppuun, mutta Dorimon muuntautui Grademoniksi, joka kukisti GigaSeadramonin. GigaSeadramon on esiintynyt myös peleissä Digimon World DS, Digimon World Dawn/Dusk, Digimon Story: Lost Evolution ja Digimon Masters.
G > Gigasmon

Gigasmon on Hybrid-tason mineraalidigimon. Gigasmon voi syntyä Grumblemonista Maan petohengen avulla. Gigasmon muistuttaa isokokoista olentoa, jolla on suuret kädet ja nenä. Gigasmonin hyökkäyksiä ovat Hurricane Bomber ja Tectonic Slam. Gigasmon pystyy myös tekemään Nega Cave yhteishyökkäyksen Duskmonin kanssa. Digimon Frontierissa Grumblemon muuttui Gigasmoniksi Maan petohengen avulla. Gigasmon onnistuu kukistamaan taistelussa KendoGarurumonin ja onnistui varastamaan Valon, Jään ja Tuulen henget kunnes BurningGreymon onnistui kukistamaan Gigasmonin.
Vuoden 2020 Digimon Adventure: -sarjassa Gigasmon nähtiin lyhyesti Valkyrimonin näyttämässä takaumassa taistelemassa Samudramonia vastaan hyvien ja pahojen digimonien välisessä sodassa. Digimon Ghost Gamessä Gigasmon nähtyään elokuvatrailerin maailmanlopusta sieppasi ihmisiä luolaan ja muutti heitä kiveksi ja teki heille hautoja surren sitä, etteivät ihmiset voi muuttua digimoneiksi. Lapset onnistuivat myöhemmin vakuuttamaan Gigasmonin siitä, että hänen tekonsa olivat vääriä ja Gigasmon palautti ihmiset normaaleiksi.
G > Gigimon

Gigimon on In-Traning-tason digimon, joka on kehittynyt Jyarimonista. Gigimon muistuttaa pientä punaista lohikäärmemäistä olentoa, jolla on musta hännänpää. Gigimonin hyökkäys on Hot Bite. Digimon Tamersissa Guilmon dedigivoitui Gigimoniksi ennen palaamistaan Digimaailmaan.
G > Ginkakumon

Ginkakumon on Champion-tason örkkidigimon. Ginkakumon muistuttaa örkin ja ihmisen risteytystä, jolla on musta viitta, haarniska, sarvi otsassaan ja peiliä muistuttava rintapanssari. Ginkakumon kantaa myös selässään Crimson Calabash nimistä juomapulloa. Ginkakumonin hyökkäyksiä ovat Ogre's Fire Shot, Counterattack Fire Shot, Ginkaku Rush ja Gold and Silver Thunder Attack. Ginkakumonista on myös Ginkakumon Promote -muoto, jossa Ginkakumon joutuu vihansa valtaan saaden kultaisen auran ympärilleen. Tässä muodossa Ginkakumonin hyökkäys on Fire-Electric Oni Explosive Wave. Ginkakumonin sisar on Kinkakumon. Digimon Ghost Gamessä Ginkakumon oli ilmestynyt ihmisten maailmaan yhdessä Kinkakumonin kanssa ja vanginnut Kinkakumonin kukistamat ihmiset selässään olevaan juomapulloon liuottaen heidät hiljalleen osaksi alkoholijuomaansa. TeslaJellymonin kukistettua Kinkakumonin taistelussa, Ginkakumon suostui vapauttamaan aiemmin vangitsemansa ihmiset vastineeksi Hiron tarjoamista juomista. Ginkakumon on esiintynyt myös Digimon-korttipelissä, Digimon Jintrix, Digimon Crusader ja Digimon Heroes! -peleissä. Ginkakumonin nimi tulee Ginkakusta.
G > Ginryumon

Ginryumon on Champion-tason lohikäärmedigimon. Ginryumon muistuttaa isokokoista Ryudamonia, jolla on samuraityylinen musta panssarointi. Ginryumon omaa myös X-Antibodyn. Ginryumonin hyökkäyksiä ovat Metal Armor Blade ja Battle Rod Break. Digimon Ghost Gamessä Ryudamon kehittyi Ginryumoniksi ja lennätti Kyoshiron ja Jellymonin Chamblemonien oleskelupaikkaan. Ginryumon on esiintynyt myös Digimon Story: Cyber Sleuth - Hacker's Memory -pelissä. Ginryumon kehittyy Ryudamonista ja voi kehittyä Hisyaryumoniksi.
G > Giromon

Giromon on Ultimate-tason konedigimon. Giromon muistuttaa sinistä merimiinaa, jolla on sarvet ja käsissään moottorisaha ja punainen miinaa muistuttava käsikranaatti. Giromonin hyökkäyksiä ovat Deadly Bomb, Giro Chainsaw ja Overrun, jossa Giromon räjäyttää itsensä tuhotakseen vastustajansa. Sarjassa Digimon Zero Two Giromon ilmestyi ihmisten maailmaan yhdessä Mamemon-veljesten kanssa. Giromon taisteli Mamemonien kanssa MetalGreymonia, HolyAngemonia ja Kiwimonia vastaan kunnes MetalGreymonin Giga Destroyer hyökkäys sai Giromonin ja Mamemonit lentämään Seine-jokeen, jonka jälkeen Giromon lähetettiin takaisin digimaailmaan. Vuoden 2020 Digimon Adventure -sarjassa useita Giromoneja nähtiin useiden lainsuojattomien digimonien joukossa taistelemassa Tekkamoneja vastaan menneisyydessä. Myöhemmin lauma Giromoneja jahtasi Cutemonia, mutta Rebellimon saapui paikalle ja kukisti Giromonit ja pelasti Cutemonin, vaikka Rebellimon teki niin vain kohdatakseen kunnon vastustajia. Yksi Giromon selviytyi hyökkäyksestä ja johti myöhemmin laumaa Boarmoneja hyökkäämään Rebellimonin kimppuun. Giromon haavoittui taistelussa Rebellimonia vastaan, mutta selvisi hengissä. Digimon Next -mangassa Giromon nähtiin taustalla kouluttajansa kanssa Toorun selittäessä Net Battlesta. Myöhemmin eri Giromon kannusti lapsia taistelussa NEOa vastaan. Giromonin vaihtoehtoinen muoto on Tekkamon.
G > Gizamon

Gizamon on Rookie-tason merieläindigimon. Gizamon muistuttaa keltaista olentoa, jolla on selässään neljä piikkiä ja oranssinvärinen karvoitus ja räpylämäiset kynnet käsissään ja jaloissaan. Gizamonin hyökkäyksiä ovat Spiral Edge, Frog Kick, Water Shot ja Water Cure. Digimon Adventuressa Gizamoneja nähtiin Vamdemonin joukoissa hyökäten Tokionlahdella kaiken kimppuun. Gizamonit tuhoutuivat kun Vamdemonin lepakot hyökkäsivät heidän kimppuunsa ladatakseen heidän datansa, jota tarvittiin VenomVamdemonin syntymiseen. Sarjassa Digimon Zero Two Gizamoneja nähtiin Digimaailman jäisellä alueella rakentamassa vankilaa. Digimon-keisari määräsi Gizamonit satuttamaan Gomamonia vastineeksi paremmasta kohtelusta. Tämän jälkeen kaikki Gizamonit joutuivat Pahan Renkaan vaikutuksen alle palkinnoksi. Myöhemmin Gizamon nähtiin erään australialaisen Valitun lapsen digimonkumppanina sekä lopputaistelussa BelialVamdemonia vastaan.
Digimon Tamersissa Gizamon oli yksi niistä digimoneista, jotka halusivat Rikan kouluttajakseen. Gizamon oli myös yksi IceDevimonin uhreista. Digimon Frontierissa Gizamoneja nähtiin Ennustajakylässä. Digimon Data Squadissa loukkaantuneita Gizamoneja nähtiin Nyokimonien hoidossa Treemonin metsässä. Myöhemmin Gizamoneja nähtiin Baromonin joukoissa. Digimon Fusionin ensimmäisellä kaudella Gizamoneja nähtiin Neptunemonin joukoissa. Myöhemmin Digimon Fusionin kolmannella kaudella Gizamon oli myös yksi Airu Suzakin nappaamista digimoneista. Digimon Adventure tri. -elokuvasarjan neljännessä elokuvassa Loss Gizamon oli yksi niistä digimoneista, jotka syntyivät uudelleen digimaailman uudelleenkäynnistymisen seurauksena Maki Himekawan tietokoneen mukaan. Vuoden 2020 Digimon Adventure -sarjassa Gizamoneja nähtiin asukkaina MarineAngemonin hallitsemassa merenalaisessa kaupungissa. Myöhemmin kaksi Gizamonia nähtiin pakolaisina Mojyamonin kylässä. Lisäksi yksi Gizamon nähtiin digimonien joukossa, joiden kodit Millenniummon oli tuhonnut, sekä yrittämässä auttaa ElDradimonia pääsemään takaisin omaan kotiinsa.
G > Gizumon

Gizumon on Rookie-tason luomusdigimon. Gizumon muistuttaa violettia olentoa, jolla on vihreät lonkerot alaosassaan. Gizumonin hyökkäyksiä ovat PT Laser ja PT Helix ja Gizumon AT-muodossa AT Laser, AT Helix ja AT Hacking ja Gizumon XT-muodossa XT Laser, XT Helix ja XT Hacking. Gizumon voi kehittyä Champion-muotoonsa Gizumon AT:ksi tai Ultimate-muotoonsa Gizumon XT:ksi. Digimon Data Squadissa Akihiro Kurata loi Gizumoneja tuhoamaan muita digimoneja. Gizumon halvaannutti laserillaan SaberLeomonin ja kehittyi Gizumon AT-muotoon taistelussa Merukimonia ja DATSin jäseniä vastaan. Gizumon AT kehittyi Gizumon XT-muotoon tuhotakseen Merukimonin mutta Merukimon vahingoitti viimeisillä voimillaan Gizumon XT:tä ja Crowmon tuhosi sen. Myöhemmin toinen Gizumon XT tuhosi ElDradimonin. Kuratan pyyhittyä lasten muistot hän lähetti Gizumonit pitämään lapsia silmällä. Lapset tuhosivat Gizumonit saatuaan muistinsa takaisin. Kuratan kuoltua lapset tuhosivat loputkin Gizumonit lopettaen digimonien massamurhan.
G > Gladimon

Gladimon on Champion-tason soturidigimon, joka muistuttaa pallomaista ritaria. Gladimonin hyökkäyksiä ovat Wheel Rush ja Sword Dancer. Gladimon on esiintynyt Digimon Masters -pelissä. Gladimon voi kehittyä Knightmoniksi.
G > Goblimon

Goblimon on pieni virustyypin ja Rookie-tason örkkidigimon, joka on myös Ogremonin edellinen muoto. Goblimonin hyökkäyksiä ovat "Goblin Strike", "Goblin Bomb", "Goblin Rush", "Boulder Throw" ja "Living Shield". Goblimon on vihreäihoinen örkki, jolla on punainen pystytukka ja karvaiset vaatteet ja kantaa mukanaansa iskunuijaa. Se on hyvin villiluonteinen. Goblimon nähdään ensi kertaa Digimon Tamersin toisessa jaksossa, jossa Rika ja Renamon päätyivät taistelemaan sitä vastaan. Calumon muunsi Goblimonin toiseen Champion-muotoonsa, Fugamoniksi. Vaikka Fugamon oli Champion-tasoa, Renamon onnistui kuitenkin tuhoamaan Fugamonin ja lataamaan hänen datansa itseensä. Digimon Frontierissa Goblimoneja nähdään Snimonin apulaisina. Myöhemmin Goblimoneja nähdään Ennustajakylässä ja Autumn Leaf Fairilla. Digimon Data Squadissa Merukimon kertoo Goblimonien paenneen Kuratan ryhmää, jotka tuhosivat digimoneja. Myöhemmin Goblimoneja nähdään Holy Capitalissa. Lapset onnistuivat kukistamaan Goblimonin areenalla. Goblimon nähtiin myöhemmin lasituubissa huoneessa, jossa Thomasin sisko oli. Goblimoneja nähdään myöhemmin kiistelemässä Shamanmonien kanssa Yggdrasilin kukistumisen jälkeen. Elokuvassa Digimon Savers the Movie: Ultimate Power! Activate Burst Mode!! Ogremon komensi valtavaa Goblimon-laumaa, jotka jahtasivat Rhythm-nimistä tyttöä. Myöhemmin Agumon, Gaomon ja Lalamon taistelivat Goblimoneja vastaan voittaen heidät kaikki. Digimon Fusionissa kolme Goblimonia hyökkäsivät Cutemonin kimppuun, mutta Dorulumon kukisti Goblimonit. Goblimon nähdään myös Digimon Fusionin jaksossa 66 Ogremonin ja Fugamonin ravintolassa. Digimon Adventure tri. -elokuvasarjan neljännessä osassa Loss Goblimon oli yksi digimoneista, joka syntyi uudelleen Digimaailman uudelleenkäynnistymisen seurauksena Himekawan tietokoneen mukaan. Vuoden 2020 Digimon Adventure -sarjassa Goblimoneja nähtiin Gogmamonin kätyreinä Sunarizamonien kanssa. Myöhemmin nähtiin myös kaksi Goblimon-heimoa, joista toinen palveli Gaossmonia ja toinen Minidekachimonia. Myöhemmin Cutemon kertoi Taichille Rebellimonin pelastaneen hänet menneisyydessä hyökkääviltä Goblimoneilta. Goblimoneja esiintyi myös Valkyrimonin kokeessa jahtaamassa Botamonia, jonka oli osa Taichin koetta Rohkeuden Tunnuksen täyden voiman löytämiseksi.
Goblimonin nimi tulee englannin kielen sanasta goblin, mikä tarkoittaa menninkäistä. Goblimon voi kehittyä Ogremoniksi tai Fugamoniksi. Goblimonin vaihtoehtoisia muotoja ovat Shamanmon ja SnowGoblimon.
G > Gogmamon

Gogmamon on Ultimate-tason maadigimon ja Golemonin ylempi muoto. Gogmamon muistuttaa kristallisoitua Golemonia, jolla on isot kristalliset kädet ja kristalliset kasvot ja rintamus ja kaksi valtavaa kristallia selässään. Gogmamonin hyökkäyksiä ovat Giant Grater ja Curse Reflection. Gogmamon esiintyi ensi kerran Digimon Reference Book -kirjassa.
Vuoden 2020 Digimon Adventure -sarjassa Gogmamon piti Gotsumoneja orjina kaivoksissa louhimassa hänelle jalokiviä syötäväksi. Hänellä oli myös palveluksessa paljon Sunarizamoneja ja Goblimoneja. Pienempi joukko Gotsumoneja sekä Golemon olivat päässeet pakoon ja ystävystyneet Mimin ja Palmonin kanssa. Kun Taichi ja Sora löysivät Mimin, he päättivät auttaa tätä hyökkäämään Gogmamonin linnaan. Gogmamon oli voimakas vastustaja ja hän hajotti Golemonin palasiksi. Mutta Taichi ja Mimi huomasivat, ettei Gogmamonin kuori itsekään kestänyt jalokiviä, jolloin Lilimon ensin aiheutti yhden jalokiven avulla Gogmamonille halkeaman ja sen jälkeen tuhosi hänet.
Gogmamonin nimi tulee Gogmagog-jättiläisestä.
G > Gokuwmon

Gokuwmon on Ultimate-tason petodigimon. Gokuwmon muistuttaa apinan ja ihmisen risteytystä, jolla on mustat hanskat ja housut ja Nyoikinkobou niminen sauva aseena. Gokuwmonin hyökkäyksiä ovat Secret Technique: Waking Shadow, Lightning-speed Attack, Super-electrified Lightning Cannon ja Somersault Cloud. Sarjan Digimon Fusionin kolmannella kaudella Gokuwmon esiintyi Sanzomonin oppilaana auttaen vangitsemaan Gumdramonin. Gokuwmon esiintyi myös Digimon Heroes! -pelissä. Gokuwmonin nimi tulee Son Gokūsta. Pelissä Gokuwmon voi kehittyä Apemonista.
G > GoldNumemon

GoldNumemon on Champion-tason mutanttidigimon. GoldNumemon muistuttaa kullanväristä Numemonia, jolla on enkelimäiset siivet ja koru kaulassaan. GoldNumemonin hyökkäyksiä ovat Gold Excrement, Gold-Durian Rush, Goldonala ja Big Yucky Tongue. GoldNumemon on esiintynyt Digimon World Data Squad, Digimon Story: Cyber Sleuth, Digimon Story: Cyber Sleuth - Hacker's Memory, Digimon Collectors, Digimon Heroes!, Digimon Links ja Digimon ReArise -peleissä. GoldNumemonin vaihtoehtoinen muoto on PlatinumNumemon.
G > Goldramon

Goldramon (jap. Goddramon) on Digimon-hahmo. Goldramon on Mega-tason lohikäärmedigimon ja yksi Neljästä Lohikäärmeestä. Goldramonilla on kullanvärinen ruumis, kuusi siipeä ja Pyhä Sormus toisessa käsivarressaan. Goldramonilla on myös punaisen ja sinisen väriset käsisuojukset joihin on suljettu lohikäärmeet nimeltä Amon ja Umon, jotka edustavat tuhoa ja jälleensyntymistä. Goldramonin hyökkäyksiä ovat God Flame, God Fist ja Good Summon.
Vuoden 2020 Digimon Adventure -sarjassa Goldramon esiintyy Patamonin vaihtoehtoisena Mega-muotona. Kun kaikkien kahdeksan Valitun sisäinen toivo ja valo antoi HolyAngemonille ja Angewomonille lisää voimaa, HolyAngemon äärikehittyi Goldramoniksi ja yhdessä Holydramonin kanssa melkein voittivat taistelussa Millenniummonin. Millenniummon kuitenkin kehittyi ZeedMillenniummoniksi ja alkoi tuoda Digimaailmaan maailmanloppua. Mutta Digimaailman sekä Valittujen kanssa ystävystyneiden digimonien sisäinen toivo ja valo antavat Goldramonin ja Holydramonin kanssa lisää voimaa WarGreymonin tavallista voimakkaampaan Gaia Force -hyökkäykseen, joka tuhoaa ZeedMillenniummonin. Tämän jatkumon versio Goldramonista oli kooltaan kolossaalinen, lähes saman kokoinen kuin Millenniummon.
Goldramon on esiintynyt myös Digimon Adventure V-Tamer 01 -mangassa yhtenä Metamormonin muodoista ja peleissä Digimon World Dawn and Dusk, Digital Monsters D-Project, Digimon Adventure 02: Tag Tamers, Digimon Story: Lost Evolution, Digimon Story: Super Xros Wars Blue and Red, Digimon Story: Cyber Sleuth, Digimon Story: Cyber Sleuth - Hacker's Memory, Digimon Heroes! ja Digimon ReArise. Goldramonista on olemassa myös X-Antibodyversio Goldramon X.
| Fresh | In-Training | Rookie | Champion | Ultimate | Mega |
| --- | --- | --- | --- | --- | --- |
| Poyomon | Tokomon | Patamon | Angemon | HolyAngemon | Seraphimon (Goldramon) |
| Armor | DNA-Ultimate |
| --- | --- |
Pegasmon: Shakkoumon
G > GoldVeedramon

GoldVeedramon on Armor-tason lohikäärmedigimon. GoldVeedramon syntyy V-monista Kohtalon Digieggin avulla. GoldVeedramon muistuttaa kullanväristä Veedramonia, jolla on pitemmät sarvet ja kynnet ja V-kirjain rinnassaan. GoldVeedramonin hyökkäyksiä ovat V-Nova Blast, Cutter Shoot, Cutter Punch ja Gold Vee Head Butt. GoldVeedramon on esiintynyt Digimon Adventure 02: D-1 Tamers pelissä.
G > Golemon

Golemon (suomenkielisessä versiossa Rockmon) on Champion-tason mineraalidigimon, joka koostuu kokonaan kellertävästä kivestä. Golemonin hyökkäyksiä ovat Sulfur Plume, Rock Punch ja Powerful Punch ja GolemJijiKamemon-muodossa Tail Thrust Booster. Sarjassa Digimon Zero Two Archnemon loi Golemonin Pimeästä Tornista ja lähetti hänet tuhoamaan padon, minkä tuhoutuminen hautaisi kylän veden alle. Lasten digimonit eivät pärjänneet Golemonille Armor-tasoillaan. Daisuken ehdotettua Golemonin tuhoamista Iori kielsi ajatuksen, koska muuten he eivät olisi Keniä parempia. Myöhemmin Stingmonin taistellessa Golemonia vastaan Palmon kertoi lapsille totuuden Golemonista. Yolei kehitti Hawkmonin Aquilamoniksi, joka onnistui tuhoamaan Golemonin Stingmonin avulla. Digimon Tamersissa Golemon oli yksi Takaton DigiModify-korteista. Digimon Frontierissa Golemoneja nähtiin Grumblemonin palvelijoina. Yksi Golemon hyökkäsi Ennustajakylässä lasten kimppuun, mutta BurningGreymon tuhosi sen. Myöhemmin Seraphimonin kukistuttua Grumblemon lähettää valtavan armeijan Golemoneja lasten kimppuun. Golemonit kukistavat Kumamonin ja Beetlemonin, mutta JP:n löydettyä Whamonin avulla Ukkosen petohenkensä hän muuntautuu MetalKabuterimoniksi ja kukistaa Golemonit. Digimon Fusionissa Golemoneja nähtiin Christopherin armeijassa. Golemon voi yhdistyä MailBirdramonin kanssa hybridimuotoon tai Jijimonin ja Kamemonin kanssa GolemJijiKamemoniksi. Golemoneja nähtiin myös Digimon Xros Wars -mangassa. Digimon Next -mangassa Golemon taisteli Tyrannomonia vastaan Net Battlessa. Digimon Adventure tri. -elokuvasarjan viidenneessä osassa Coexistence todelliseen maailmaan ilmestyy Golemoneja, jotka ovat monien muiden Digimaailmasta tulleiden digimonien tavoin altistuneet Meicoomonin levittämälle tartunnalle. Vuoden 2020 Digimon Adventure -sarjassa Golemon jahtasi Mimiä ja Palmonia heidän jouduttuaan erilleen muista. Golemon osoittautui kuitenkin ystävälliseksi ja haastoi Togemonia reiluun nyrkkeilyotteluun, jonka Togemon lopulta voitti. Kun Taichi ja Sora löysivät Mimin, paljastui, että Golemon ja Gotsumonit olivat paenneet linnasta, jonka kaivoksissa Gogmamon piti orjinaan muita Gotsumoneja jalokivien louhimiseksi Sunarizamon- ja Goblimon joukkojen valvonnassa. Taistelussa Gogmamonia vastaan Golemon hajosi palasiksi, mutta hänet koottiin myöhemmin uudelleen. Mimi oli opettanut Golemonin alun perin olemaan hänen ”alaisensa”, mutta Gogmamonin tuhouduttua päättikin opettaa tämän pitämään häntä ”ystävänä”.
Golemon voi Digimon Reference Bookin mukaan kehittyä Gogmamoniksi.
G > Gomamon

Gomamon on Digimon Adventuressa Jou Kidon kumppani. Gomamon on Rookie-tason digimon. Se on kehittynyt Pukamonista ja kehittyy Ikkakumoniksi. Gomamonin perushyökkäyksen nimi on Marching Fishes (Marssikalat). Toinen Gomamonin hyökkäys on Claw Attack. Merieläindigimonina Gomamon onkin kalojen ystävä. Sillä on evämäiset eturaajat ja valkoinen karvapeite violetein kuvioin. Jaksosta 27 lähtien Gomamonin suomenkielinen ääni oli Heljä Heikkinen. Digimon Frontierissa Gomamoneja nähtiin Goma Islandin asukkaina, jota ympäröivät suuret vesipyörteet estivät Gomamoneja menemästä kotisaarelleen. Zoen läydettyä Tuulen petohenkensä hän onnistui sammuttamaan pyörteet, jolloin Gomamonit pystyivät palaamaan kotisaarelleen. Myöhemmin Gomamoneja nähtiin Autumn Leaf Fairilla. Digimon Data Squadissa Spencer Damon otti kuvia Gomamoneista, kunnes Kurata pelotti Gomamonit veteen Lynxmonin hyökkäyksen aikana. Yksi Gomamoneista kehittyi Ikkakumoniksi ja hyökkäsi ryhmän kimppuun. Digimon Fusionissa Gomamon nähtiin Digimon Data Collectionissa jaksossa 24. Myöhemmin Digimon Fusionin kolmannella kaudella mystinen kellokauppias kutsui Joun ja Gomamonin avuksi taistelussa Quartzmonia vastaan. Sarjassa Digimon Universe: Appli Monsters Yujin Ozoralla oli Gomamonia muistuttava avaimenperä älypuhelimessaan. Gomamon esiintyi myös Digimon Adventure V-Tamer 01 -mangassa. Gomamonista on olemassa myös X-Antibodymuoto Gomamon X.
Gomamonin nimi tulee japanin sanasta gomafuazarashi, joka tarkoittaa erästä hyljettä.
| Fresh | In-Training | Rookie | Champion | Ultimate | Mega |
| --- | --- | --- | --- | --- | --- |
| Pichimon | Pukamon | Gomamon | Ikkakumon | Zudomon | Plesiomon |